title: Komisjoni rakendusmäärus (EL) 2017/2204, 17. november 2017, millega registreeritakse kaitstud päritolunimetuste ja kaitstud geograafiliste tähiste registris nimetus („Međimursko meso 'z tiblice“ (KGT))

text:
               30.11.2017

               ET

               Euroopa Liidu Teataja

               L 314/1

         KOMISJONI RAKENDUSMÄÄRUS (EL) 2017/2204,
   17. november 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus („Međimursko meso 'z tiblice“ (KGT))
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Međimursko meso 'z tiblice“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Međimursko meso 'z tiblice“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Međimursko meso 'z tiblice“ (KGT) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „lihatooted (kuumtöödeldud, soolatud, suitsutatud jne)“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 252, 3.8.2017, lk 17.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2017/2213, 30. november 2017, millega muudetakse komisjoni rakendusmäärust (EL) 2017/271, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile

text:
               1.12.2017

               ET

               Euroopa Liidu Teataja

               L 316/17

         KOMISJONI RAKENDUSMÄÄRUS (EL) 2017/2213,
   30. november 2017,
   millega muudetakse komisjoni rakendusmäärust (EL) 2017/271, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artiklit 13,
   ning arvestades järgmist:

               (1)

               Nõukogu kehtestas määrusega (EÜ) nr 925/2009 (2) lõpliku dumpinguvastase tollimaksu Armeeniast, Brasiiliast ja Hiinast pärit alumiiniumfooliumi suhtes 17. detsembril 2015 pikendas komisjon rakendusmäärusega (EL) 2015/2384 (3) kõnealuseid meetmeid veel viieks aastaks üksnes Hiinast pärit ekspordi puhul ja lõpetas Brasiilia suhtes kehtestatud meetmed.

               (2)

               Komisjoni rakendusmäärusega (EL) 2017/271 (4) (edaspidi „kõnealune määrus“) laiendati teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile.

               (3)

               Kohaldatavate dumpinguvastaste tollimaksude laiendamisel teatavale väheste muudatustega alumiiniumfooliumile viidatakse kõnealuse määruse artikli 1 lõikes 1 määrusele (EÜ) nr 925/2009. Kuna Armeenia ja Brasiilia suhtes meetmed enam ei kehti, oleks õige olnud viidata üksnes Hiina suhtes kehtestatud meetmete õiguslikuke alusele, nimelt komisjoni rakendusmäärusele (EL) 2015/2384. Seepärast on asjakohane tagasiulatuvalt muuta kõnealuse määruse artikli 1 lõiget 1, et asendada viide nõukogu määrusele (EÜ) nr 925/2009 viitega komisjoni rakendusmäärusele (EL) 2015/2384.

               (4)

               Meetmetest kõrvalehoidmise riski vähendamiseks on kõnealuse määruse artikli 1 lõikes 3 sätestatud, et sama artikli lõikes 2 nimetatud äriühingute suhtes kohaldatakse vabastusi juhul, kui nad esitavad liikmesriikide tolliasutustele kehtiva faktuurarve. See faktuurarve peab vastama kõnealuse määruse artikli 1 lõikes 3 sätestatud nõuetele.

               (5)

               Kõnealuse määruse jõustumisest alates on faktuurarve nõue liikmesriikide tolliasutustes probleeme tekitanud, kuna faktuurarvet saab väljastada üksnes tootja. Asjaomase juhtumiga seotud uurimise käigus selgus, et tavaliselt ekspordivad kõnealuse määruse artikli 1 lõikes 2 nimetatud eksportivad tootjad sõltumatute kauplejate kaudu. Seega ei saa nad täita seda nõuet ilma oma äritavasid märkimisväärselt muutmata. Kui neilt ettevõtjatelt nõutaks kõnealuse määruse artikli 1 lõike 3 nõuete täitmist, oleksid nad sunnitud muutma oma müügikanaleid ja hakkama müüma oma tooteid otse liitu, sest praeguste müügikanalite säilitamise korral, st sõltumatute kauplejate kaudu müümise korral võidakse nende suhtes kohaldada komisjoni rakendusmääruse (EL) 2015/2384 artikli 1 lõikes 2 sätestatud dumpinguvastast tollimaksu.

               (6)

               Kõnealuse määruse artikli 1 lõikes 2 loetletud eksportivad tootjad on töötlemiseks kasutatava fooliumi tootjad. Töötlemiseks kasutataval fooliumil on teistsugused tehnilised omadused, erinevad turustuskanalid ja erinev lõppkasutus kui kõnealuses määruses vaadeldaval tootel. Töötlemiseks kasutatav foolium ei konkureeri vaatlusaluse tootega, samuti ei kavatsetud seda kohaldamisalaga hõlmata, kuid kõnealuse määruse põhjendustes 60–72 esitatud põhjustel ei saanud seda toote määratlusest välja jätta. Lisaks kontrolliti neideksportivaid tootjaid kohapeal, nagu on märgitud kõnealuse määruse põhjenduses 80, ja tehti kindlaks, et nad ei olnud vaatlusalust toodet varem tootnud. Seepärast leiab komisjon, et kõnealuste eksportivate tootjate puhul on tulevikus meetmetest kõrvalehoidmise risk väike.

               (7)

               Komisjon jõudis järeldusele, et kõnealuse määruse artikli 1 lõikes 2 loetletud äriühingutelt, kes on saanud vabastuse, oleks põhjendamatult koormav nõuda, et nad muudaksid oma tavapärast äritegevust ja hakkaksid müüma otse liitu. Seda arvesse võttes on asjakohane jätta see nõue kõnealusest määrusest välja. Seega ei ole kõnealuse määruse artikli 1 lõikes 2 loetletud eksportivad tootjad kohustatud esitama eespool osutatud faktuurarvet.

               (8)

               Arvestades asjaomaste saadetiste impordi riskiprofiili ei tohiks nimetatud nõude kaotamine siiski takistada tolliasutustel teha lisakontrolle veendumaks, et dokumentidel on esitatud õige tootja.

               (9)

               Ettevõtjate õiguskindluse tagamiseks on asjakohane kohaldada neid muudatusi tagasiulatuvalt alates kõnealuse määruse jõustumise kuupäevast. See on kooskõlas Euroopa kohtute kohtupraktikaga, võttes arvesse, et see muudatus tehti mõistliku aja jooksul, nii et asjaomastel ettevõtjatel ei ole veel tekkinud õiguspäraseid ootusi. Igal juhul ei kahjusta see liitu eksportivaid ettevõtjaid, kuna kõnealuse nõude kaotamisega luuakse õiguskindlus liitu importimiseks nii Hiinast eksportivatele tootjatele kui ka liidu importijatele (5).

               (10)

               7. augustil 2017 avalikustas komisjon kõigile huvitatud isikutele olulised asjaolud ja kaalutlused, mille alusel ta pidas käesolevat muudatust vajalikuks, ning kutsus neid esitama märkusi.

               (11)

               Taotleja, kes esitas taotluse tollimaksude laiendamiseks, oli vastu komisjoni ettepanekule jätta välja nõue tootja väljastatud faktuurarve esitamise kohta. Ta väitis eelkõige, et selle nõude väljajätmise korral tekitab komisjon täiendava meetmetest kõrvalehoidmise riski ning see paneb liidu alumiiniumfooliumi tööstuse veelgi ebakindlamasse olukorda.

               (12)

               Nagu selgitatud põhjenduses (8), ei takista kõnealuse nõude kaotamine tolliasutustel teha lisakontrolle veendumaks, et dokumentidel on esitatud õige tootja. Pigem innustab selle nõude kaotamine tolliasutusi tegema lisakontrolle, kui neil tekib kahtlus, kas konkreetsed saadetised tulevad tõepoolest tollimaksuvabastuse saanud äriühingutelt. Pealegi ei ole kõnealused vabastuse saanud äriühingud varem meetmetest kõrvale hoidnud, nad ei tooda vaatlusalust toodet ning töötlemiseks kasutatavat fooliumi ja vaatlusalust toodet ostavad eri kliendid. Seega järeldas komisjon, et faktuurarve esitamise nõude kaotamine ei tekita täiendavat meetmetest kõrvalehoidmise riski, ning lükkas selle väite tagasi.

               (13)

               Käesoleva määrusega ette nähtud meetmed on kooskõlas alusmääruse ((EL) 2016/1036) artikli 15 lõike 1 kohaselt asutatud komitee arvamusega.

               (14)

               Eespool öeldut silmas pidades ning kooskõlas määruse (EL) 2016/1036 artikliga 13 tuleks rakendusmääruse (EL) 2017/271 artiklit 1 vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) 2017/271 muudetakse järgmiselt:

               1)

               Artikli 1 lõige 1 asendatakse järgmisega:
               „Artikkel 1
               1.   Käesolevaga laiendatakse komisjoni rakendusmääruse (EL) nr 2015/2384 artikli 1 lõike 2 alusel Hiina Rahvavabariigist pärit teatava alumiiniumfooliumi impordile kehtestatud lõplikku dumpinguvastast tollimaksu, mida rakendatakse „kõikide teiste äriühingute“ suhtes, järgmiste toodete impordile liitu:

                           —

                           alumiiniumfoolium paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111930) alla, või

                           —

                           alumiiniumfoolium paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111940) alla, või

                           —

                           alumiiniumfoolium paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111950) alla, või

                           —

                           alumiiniumfoolium paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 90 (TARICi koodid 7607119045 ja 7607119080) alla.“

               2)

               Artikli 1 lõige 3 jäetakse välja.

         Artikkel 2
   Käesolev määrus jõustub tagasiulatuvalt alates 18. veebruarist 2017.

      Brüssel, 30. november 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 24. septembri 2009. aasta rakendusmäärus (EÜ) nr 925/2009, millega kehtestatakse teatava Armeeniast, Brasiiliast ja Hiina Rahvavabariigist pärit alumiiniumfooliumi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 262, 6.10.2009, lk 1).

      (3)  Komisjoni 17. detsembri 2015. aasta rakendusmäärus (EL) 2015/2384, millega kehtestatakse lõplik dumpinguvastane tollimaks teatava Hiina Rahvavabariigist pärit alumiiniumfooliumi impordi suhtes ja lõpetatakse teatava Brasiiliast pärit alumiiniumfooliumi importi käsitlev menetlus pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist (ELT L 332, 18.12.2015, lk 63).

      (4)  Komisjoni 16. veebruari 2017. aasta rakendusmäärus (EL) 2017/271, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile (ELT L 40, 17.2.2017, lk 51).

      (5)  Ühendatud kohtuasjad C-7/56 ja C-3/57 – C-7/57, Algera jt vs. Assemblée commune, ECLI:EU:C:1957:7, lk 39.


title: Komisjoni rakendusmäärus (EL) 2017/2217, 1. detsember 2017, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
               2.12.2017

               ET

               Euroopa Liidu Teataja

               L 318/23

         KOMISJONI RAKENDUSMÄÄRUS (EL) 2017/2217,
   1. detsember 2017,
   millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

               (2)

               24. novembril 2017 otsustas ÜRO Julgeolekunõukogu sanktsioonide alusel kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

               (3)

               Seepärast tuleks määruse (EÜ) nr 1210/2003 III lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1210/2003 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2017

            Komisjoni nimel

            presidendi eest

            välispoliitika vahendite talituse direktor

      (1)  ELT L 169, 8.7.2003, lk 6.

      LISA
      Määruse (EÜ) nr 1210/2003 III lisast kustutatakse järgmine kanne:

                     „2.

                     Iraq Re-insurance Company, Al Khalani Square, Bagdad, Iraak.“


title: Komisjoni rakendusmäärus (EL) 2017/2215, 30. november 2017, millega muudetakse määrust (EÜ) nr 474/2006 seoses nimekirjaga lennuettevõtjatest, kelle suhtes kohaldatakse liidu piires tegevuskeeldu või tegevuspiiranguid (EMPs kohaldatav tekst )

text:
               2.12.2017

               ET

               Euroopa Liidu Teataja

               L 318/1

         KOMISJONI RAKENDUSMÄÄRUS (EL) 2017/2215,
   30. november 2017,
   millega muudetakse määrust (EÜ) nr 474/2006 seoses nimekirjaga lennuettevõtjatest, kelle suhtes kohaldatakse liidu piires tegevuskeeldu või tegevuspiiranguid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. detsembri 2005. aasta määrust (EÜ) nr 2111/2005, mis käsitleb ühenduse nimekirja, millesse kantakse lennuettevõtjad, kelle suhtes kohaldatakse ühenduse piires tegevuskeeldu, koostamist ja lennureisijate teavitamist lendu teenindavast lennuettevõtjast ning millega tunnistatakse kehtetuks direktiivi 2004/36/EÜ artikkel 9, (1) eriti selle artikli 4 lõiget 2,
   ning arvestades järgmist:

               (1)

               Komisjoni määrusega (EÜ) nr 474/2006 (2) on kehtestatud määruse (EÜ) nr 2111/2005 II peatüki kohane liidu nimekiri lennuettevõtjatest, kelle suhtes kohaldatakse liidus tegevuskeeldu.

               (2)

               Kooskõlas määruse (EÜ) nr 2111/2005 artikli 4 lõikega 3 on teatavad liikmesriigid ja Euroopa Lennundusohutusamet (edaspidi „EASA“) edastanud komisjonile teavet, mis on kõnealuse nimekirja ajakohastamise seisukohalt tähtis. Asjakohast teavet on edastanud ka kolmandad riigid ja rahvusvahelised organisatsioonid. Selle teabe alusel tuleks nimekirja ajakohastada.

               (3)

               Komisjon teavitas kõiki asjaomaseid lennuettevõtjaid kas otse või nende regulatiivse järelevalve eest vastutavate ametiasutuste kaudu olulistest üksikasjadest ja kaalutlustest, mis oleksid aluseks otsusele, millega kehtestatakse nende suhtes liidus tegevuskeeld või muudetakse nimekirja lisatud lennuettevõtja suhtes kehtestatud tegevuskeelu tingimusi.

               (4)

               Komisjon andis asjaomastele lennuettevõtjatele võimaluse tutvuda liikmesriikide esitatud dokumentidega, esitada kirjalikke märkusi ning teha komisjonile ja nõukogu määruse (EMÜ) nr 3922/91 (3) alusel loodud komiteele (edaspidi „lennuohutuskomitee“) suuline ettekanne.

               (5)

               Komisjon on andnud lennuohutuskomiteele ajakohastatud teavet seoses käimasolevate ühiskonsultatsioonidega, mida peetakse määruse (EÜ) nr 2111/2005 ja komisjoni määruse (EÜ) nr 473/2006 (4) raames Ekvatoriaal-Guinea, Nepali, Nigeeria, Saint Vincenti ja Grenadiinide, Tai, Ukraina ja Venezuela pädevate asutuste ninglennuettevõtjatega. Lisaks andis komisjon lennuohutuskomiteele teavet lennuohutusolukorra kohta Afganistanis, Boliivias, Indias, Indoneesias, Iraagis, Kasahstanis, Liibüas, Moldovas, Mosambiigis ja Sambias, samuti tehniliste konsultatsioonide kohta Venemaaga.

               (6)

               EASA esitles komisjonile ja lennuohutuskomiteele Rahvusvahelise Tsiviillennunduse Organisatsiooni (edaspidi „ICAO“) poolt üldise ohutusjärelevalve auditiprogrammi raames koostatud auditiaruannete analüüsi tulemusi. Liikmesriike kutsuti üles seadma prioriteediks sellistes kolmandates riikides serditud lennuettevõtjate õhusõidukite kontrollimist seisuplatsil, kelle puhul ICAO on kindlaks teinud olulisi ohutusprobleeme või mille ohutusjärelevalvesüsteemis esineb EASA andmetel märkimisväärseid puudujääke. Lisaks komisjoni poolt määruse (EÜ) nr 2111/2005 kohaselt peetavatele konsultatsioonidele võimaldab õhusõiduki seisuplatsil kontrollimise prioriteediks seadmine hankida lisateavet kõnealustes kolmandates riikides serditud lennuettevõtjate ohutusalaste tulemuste kohta.

               (7)

               EASA teavitas komisjoni ja lennuohutuskomiteed ka välismaiste õhusõidukite ohutuse hindamise programmi (SAFA programm) raames komisjoni määruse (EL) nr 965/2012 (5) kohaselt seisuplatsil tehtud kontrollide analüüsi tulemustest.

               (8)

               Peale selle teavitas EASA komisjoni ja lennuohutuskomiteed tehnilise abi projektidest kolmandates riikides, kelle suhtes kasutatakse määruse (EÜ) nr 2111/2005 kohaseid meetmeid või jälgimist. EASA andis teavet edasise tehnilise abi kavade ja taotluste kohta ning tsiviillennundusametite haldus- ja tehnilise võimekuse suurendamise koostöö kohta, mille eesmärk on aidata kõrvaldada kõik puudujäägid kohaldatavate rahvusvaheliste standardite järgimisel. Liikmesriike kutsuti üles reageerima sellistele taotlustele, lähtudes mõlema poole huvidest ning kooskõlastatult komisjoni ja EASA-ga. Sellega seoses kordas komisjon, kui kasulik on anda rahvusvahelise lennundusvaldkonna osalistele eelkõige ICAO ohutusalase koostööabi võrgustiku (edaspidi „SCAN“) andmebaasi kaudu teavet tehnilise abi kohta, mida liit ja selle liikmesriigid annavad lennuohutuse suurendamiseks kogu maailmas.

               (9)

               Eurocontrol andis komisjonile ja lennuohutuskomiteele värsket teavet SAFA häirefunktsiooni staatuse ning tegevuskeelu saanud lennuettevõtjatega seotud ohuteadete praeguse statistika kohta.

      Liidu lennuettevõtjad

               (10)

               Pärast seda, kui EASA oli analüüsinud liidu lennuettevõtjate õhusõidukitele seisuplatsil tehtud kontrollide, EASA korraldatud standardimiskontrollide ning liikmesriikide lennuametite tehtud konkreetsete kontrollide ja auditite tulemusi, on mitu liikmesriiki võtnud teatavaid täitemeetmeid ning teavitanud neist komisjoni ja lennuohutuskomiteed.

               (11)

               Liikmesriigid kordasid, et kui asjaomasest ohutusteabest peaks ilmnema, et asjakohaste ohutusstandardite järgimata jätmine liidu lennuettevõtjate poolt põhjustab otseseid ohutusriske, on nad valmis võtma vajalikke meetmeid.

      Ekvatoriaal-Guinea lennuettevõtjad

               (12)

               7. juunil 2017 kohtusid komisjoni ja EASA esindajad Ekvatoriaal-Guinea lennutranspordiameti Autoridad Aeronautica de Guinea Ecuatorial (edaspidi „AAGE“) esindajatega. Kohtumise eesmärk oli jätkata viimati 2013. aasta kohtumisel peetud konsultatsioone. AAGE teavitas komisjoni ja EASA-t võetud meetmetest ICAO ohutusjärelevalvesüsteemi nõuetele vastavuse parandamiseks ning tõstis esile poliitilisi jõupingutusi reformide elluviimisel.

               (13)

               7. juuni 2017 kohtumisel tunnistas AAGE, et Ekvatoriaal-Guinea lennuettevõtjad ei olnud varem ICAO nõuetele vastavalt serditud. Seepärast tühistas AAGE mitme kõnealuses riigis serditud lennuettevõtja sertifikaadi ning algatas uue viie-etapilise sertimismenetluse ülejäänud lennuettevõtjate suhtes. AAGE esitas ka teavet oma personaliplaneerimise ja töötajate värbamise, õhusõidukite registri, lennuettevõtjate ümbersertimis- ja ohutusjärelevalveprogrammi kohta.

               (14)

               2017. aasta veebruaris tehtud ICAO auditi raames täheldati, et AAGE rahvusvaheliste lennuohutusstandardite rakendamise määr oli varasema 10 %-ga võrreldes kasvanud 62,5 %-ni.

               (15)

               Liit korraldas 16.–20. oktoobrini 2017 Ekvatoriaal-Guineas kohapealse kontrollkäigu. Sellest võtsid osa komisjoni, EASA ja liikmesriikide eksperdid. Kõnealuse kontrollkäigu ajal hinnati AAGE tööd, kontrollides kaht Ekvatoriaal-Guineas serditud tegutsevat lennuettevõtjat. Jõuti järeldusele, et hiljuti asutatud sõltumatu ja autonoomse tsiviillennuameti, 2012. aastal oma ohutusjärelevalvetoiminguid alustanud AAGE organisatsiooniline struktuur vastab Ekvatoriaal-Guineas toimuva lennutegevuse tasemele. Tehti kindlaks, et AAGE tegutseb tsiviillennunduse kõikides valdkondades ning et ametil on oma eelarve ja omavahendid. Pandi tähele, et AAGE vajab asjakohase kvalifikatsiooniga inspektoreid, eriti lennutegevuse, sealhulgas kommertslennutranspordi valdkonnas, et oleks võimalik teostada nõuetekohast ja tõhusat ohutusjärelevalvet Ekvatoriaal-Guineas serditud lennuettevõtjate suhtes.

               (16)

               Kontrollikäigu tulemustest ilmnes, et Ekvatoriaal-Guineas on kehtestatud terviklik õigusalane süsteem. AAGE tegeleb õigusaktide ajakohastamisega, et need oleksid jätkuvalt kooskõlas kõige uuemate arengusuundumustega rahvusvaheliste lennuohutusstandardite valdkonnas. AAGE tugineb siiski suures osas muude ametite ja organisatsioonide välja antud sertifikaatidele, litsentsidele ja lubadele, ilma et oleks ise neid kontrollinud, samas kui selline kontrollimine moodustab olulise osa AAGE ohutusjärelevalve ülesannetest. Seega peaks kõnealune kontrollimine kuuluma AAGE menetluste hulka ja seda tuleks nõuetekohaselt rakendada.

               (17)

               AAGE andis kontrollkäigu ajal teada, et praegu tegutseb ainult kaks Ekvatoriaal-Guineas serditud lennuettevõtjat, nimelt CEIBA Intercontinental ja Cronos Airlines. Lennuettevõtjate Punto Azul ja Tango Airways lennuettevõtja sertifikaadid on tühistatud.

               (18)

               Lennuettevõtja CEIBA Intercontinental kontrollimisest kohapealse kontrollkäigu raames ilmnes, et kõnealune lennuettevõtja tegutseb endiselt vana lennuettevõtja sertifikaadi alusel ning on ajakohase viie-etapilise sertimismenetluse käigus jõudnud alles teise etappi. Lennuettevõtjas CEIBA Intercontinental toimub praegu mitmeid muutusi, mille tulemusel esineb puudujääke seoses oluliste lennutegevus- ja hoolduskäsiraamatute ning muu dokumentatsiooni ajakohastamise ja heakskiitmisega. Lisaks sellele ei ole kõnealuseid käsiraamatuid ja dokumentatsiooni lennuettevõtjate tegevuse ja õhusõidukite jaoks veel kohandatud. Väljatöötamisel on lennuettevõtja ohutusjuhtimissüsteem, millesse tuleb veel lisada asjakohane riskianalüüs. Lennuettevõtja ohutuspõhimõtted on koostatud ja kehtestatud, aga neid ei ole organisatsioonis selgelt ja ulatuslikult tutvustatud. Ettevõtja kvaliteedisüsteem vajab samuti täiendavat arendamist.

               (19)

               Lennuettevõtja Cronos Airlines kontrollimise käigus ilmnes, et ettevõtja on teadlik Ekvatoriaal-Guineas kohaldatavatest eeskirjadest ning ta on teinud eespool nimetatud lennundusstandardite rakendamiseks jõupingutusi. Lennuettevõtja on edukalt läbinud lennuettevõtjate ajakohase viie-etapilise sertimismenetluse. Tema lennuettevõtja sertifikaati uuendati 2017. aasta jaanuaris. Siiski täheldati, et lennuettevõtja mitmed käsiraamatud ei olnud tegeliku käitamisega vastavusse viidud ning et tema kvaliteedisüsteem ei ole veel täielikult välja töötatud. Lisaks sellele leiti, et lennuettevõtja Cronos Airlines ohutusjuhtimissüsteem ei ole veel lõplikult välja töötatud ning et see on praegu jõudnud lennuohutusjuhtimissüsteemi neljaetapilise rakendamise teise etappi. Lennuettevõtja on koostanud ja kehtestanud ohutuspõhimõtted ning neid ka organisatsioonis selgelt ja ulatuslikult tutvustanud. Lennuettevõtja osaleb oma õhusõidukitega vabatahtlikult lennuandmete seireprogrammis.

               (20)

               Kooskõlas määruse (EÜ) nr 2111/2005 artikliga 7 kuulasid komisjon ja lennuohutuskomitee 14. novembril 2017 ära nii AAGE kui ka lennuettevõtjad CEIBA Intercontinental ja Cronos Airlines. Sellel ärakuulamisel väljendas Ekvatoriaal-Guinea valitsuse esindaja oma valitsuse tugevat tahet parandada veelgi lennutranspordi turvalisust Ekvatoriaal-Guineas, et võimaldada häid siseriiklikke ja piirkondlikke ühendusi. Ärakuulamisel andis AAGE teavet seoses parandusmeetmetega, mis on võetud liidu kohapealse kontrollkäigu ajal tõstatatud probleemide kõrvaldamiseks. AAGE hinnangul on kulub kõnealuste parandusmeetmete rakendamiseks üks aasta.

               (21)

               Teave, mille lennuettevõtja CEIBA Intercontinental esitas liidu kohapealse kontrollkäigu ajal tõstatatud probleemide lahendamiseks koostatud parandusmeetmete kavaga seotud ärakuulamise käigus, osutas sellele, et kõnealune lennuettevõtja ei teinud algpõhjuste analüüsi, vaid kehtestas üksnes viivitamatud parandusmeetmed ja jättis võtmata pikaajalised ennetusmeetmed.

               (22)

               Teave, mille lennuettevõtja Cronos Airlines esitas liidu kohapealse kontrollkäigu ajal tõstatatud probleemide lahendamiseks ettenähtud parandusmeetmetega seotud ärakuulamisel, osutas sellele, et kõnealune lennuettevõtja oli teinud algpõhjuste analüüsi, võtnud viivitamatud parandusmeetmed ning meetmed, mis aitavad vältida kindlakstehtud probleemide kordumist.

               (23)

               Kättesaadava teabe, liidu kohapealse kontrollkäigu tulemuste ja 14. novembril 2017 toimunud ärakuulamisel esitatud teabe põhjal jõuti järeldusele, et kuigi AAGE on teinud märkimisväärseid parandusi Ekvatoriaal-Guinea lennuohutuse järelevalvesüsteemis, leidub Ekvatoriaal-Guinea ohutusjärelevalvesüsteemis ikka veel olulisi puudujääke. Leiti, et AAGE ei suuda täiel määral täita oma kohustusi Ekvatoriaal-Guineas serditud lennuettevõtjate üle järelevalve teostamisel. See nähtus asjaolust, et lennuettevõtjate sertimist ja ohutusjärelevalvet on teostanud nõutud asjakohase kvalifikatsioonita inspektorid, ning tõsiasjast, et mitmeid liidu kohapealse kontrollkäigu ajal tõstatatud probleeme ei olnud AAGE ise oma sertimis- ja järelevalvetegevuse käigus kindlaks teinud. Seetõttu puuduvad praegu piisavad tõendid, mille alusel teha otsus kõikide Ekvatoriaal-Guineas serditud lennuettevõtjate suhtes kohaldatava tegevuskeelu tühistamise või muutmise kohta. Võttes arvesse, et lennuettevõtjate Punto Azul ja Tango Airways lennuettevõtja sertifikaadid on tühistatud, tuleks nad välja jätta selliste lennuettevõtjate nimekirjast, kelle suhtes kohaldatakse tegevuskeeldu.

               (24)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et nimekirja lennuettevõtjatest, kelle suhtes kohaldatakse liidu piires tegevuskeeldu, tuleks muuta, ja jätta lennuettevõtjad Punto Azul ja Tango Airways välja määruse (EÜ) nr 474/2006 A lisast.

      Nepali lennuettevõtjad

               (25)

               Nepali tsiviillennundusamet (edaspidi „CAAN“) edastas oma 5. märtsi 2017. aasta kirjas komisjonile teavet Nepali ohutusjärelevalvesüsteemi praeguse olukorra kohta. Pärast seda, kui kõik Nepali lennuettevõtjad olid 2015. aastal uuesti serditud, kordas CAAN koostöös ICAOga seda protsessi 2016. aastal, et lennuettevõtja sertifikaatide kehtivust uuesti pikendada.

               (26)

               13. märtsil 2017 esitas Nepali välisministeerium Euroopa Liidu delegatsioonile Katmandus (Nepal) täiendavad dokumendid, milles rõhutati tehtud edusamme ja mis hõlmasid väljavõtet ICAO ühistegevuse meeskonna poolt Nepali jaoks koostatud lähetusaruandest. Lennutegevuse ja lennukõlblikkuse valdkonnas tegi ICAO ühistegevuse meeskond kindlaks mitu probleemi. Kõnealused probleemid olid samad, mis varasematel kontrollkäikudel, muu hulgas liidu kohapealsel kontrollkäigul 2014. aasta veebruaris ja liidu tehnilise abi tööreisil 2015. aasta oktoobris. Kõnealuse teabe alusel nõudis komisjon 4. juulil 2017 CAANilt lisateavet.

               (27)

               ICAO korraldas 4.–11. juulini 2017 Nepalis ICAO koordineeritud valideerimisauditi. Kõnealuse auditi tulemuste põhjal teatas ICAO 27. juulil 2017, et Nepali pädevad asutused on kõrvaldanud lennuettevõtjate sertimisega seotud olulise ohutusprobleemi.

               (28)

               CAAN esitas 3. augustil 2017 komisjonile nõutud teabe. Kõnealune teave hõlmas muu hulgas andmeid seoses järgmisega: lennuettevõtja sertifikaadi omanikud, ohutusjärelevalvetegevuse tulemused, Nepalis registreeritud õhusõidukid, õnnetused ja tõsised vahejuhtumid, täitemeetmed ning korraldus, eeskirjad ja tehniline abi Nepalis. CAAN ei teatanud aga ühestki järelmeetmest seoses soovitustega, mis esitati õnnetusjuhtumi uurimise kohta avaldatud aruannetes.

               (29)

               7. novembril 2017 esitas CAAN 4.–11. juulini 2017 toimunud koordineeritud valideerimisauditi lõpparuande, mille kohaselt rahvusvaheliste ohutusstandardite tõhusa rakendamise määr oli suurenenud 66 %-ni. Kõnealusest aruandest nähtub ka, et täiendavaid parandusi on vaja teha seoses kvalifitseeritud tehnilise personali ja ohutusprobleemide lahendamisega. ICAO ei vaadanud läbi lennumeeskonna lubade väljaandmisega seotud küsimusi, kuigi see valdkond oli pärast liidu kohapealset kontrollkäiku 2014. aasta veebruaris tekitanud probleeme.

               (30)

               Praegu kättesaadavast teabest ilmneb, et kuigi CAAN on teinud rahvusvaheliste lennuohutusstandardite rakendamisel teatavaid edusamme, on Nepali lennuohutusjärelevalvesüsteem endiselt ebapiisav, mis nähtub ka asjaolust, et puuduvad tõhusad järelmeetmed, mis aitaksid vältida õnnetuste, sealhulgas viimastel aastatel toimunud hukkunutega õnnetuste kordumist.

               (31)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et praegu ei ole Nepali lennuettevõtjate puhul alust muuta nimekirja lennuettevõtjatest, kelle suhtes kohaldatakse liidu piires tegevuskeeldu.

      Nigeeria lennuettevõtjad

               (32)

               Komisjon jätkab koostöös EASAga Nigeerias serditud lennuettevõtjate ohutusalaste tulemuste jälgimist. Komisjon rõhutas 2017. aasta 15. mai ja 20. juuni kirjas, et Nigeeria tsiviillennundusamet (edaspidi „NCAA“) peab hoolikalt jälgima kõiki Nigeerias serditud lennuettevõtjate EASA-le esitatud taotlusi kolmanda riigi lennuettevõtja tegevusloa (edaspidi „TCO-luba“) saamiseks.

               (33)

               NCAA teatas 30. mai 2017. aasta kirjas komisjonile oma kavatsusest korraldada ulatuslik audit Nigeerias registreeritud lennuettevõtja Med-View Airline tegevuse suhtes ning teavitas ka enda võetud meetmetest muude Nigeeria lennuettevõtjate suhtes.

               (34)

               Komisjon rõhutas 10. oktoobri 2017. aasta kirjas, et võttes arvesse kohaldatavaid nõudeid ja prognoositavat lennutegevuse suurenemist Nigeerias, ei ole kõnealused meetmed piisavad. Komisjon teatas NCAAle määruse (EÜ) nr 473/2006 artikli 3 lõike 2 kohaste konsultatsioonide alustamisest.

               (35)

               30. oktoobril 2017 kohtusid komisjoni ja EASA esindajad tehnilisel nõupidamisel NCAA kõrgema taseme esindajatega. Kõnealusel nõupidamisel pidi NCAA selgitama parandus- ja ennetusmeetmeid, mida ta oli võtnud lennuettevõtja Med-View Airline ja muude Nigeerias serditud lennuettevõtjate suhtes. Kõnealusel nõupidamisel NCAA esitatud tõenditest nähtus, et teataval määral on paranenud ohutusjärelevalve selliste lennuettevõtjate suhtes, kelle eest Nigeeria ametiasutused vastutavad kohaldatavate rahvusvaheliste eeskirjade kohaselt.

               (36)

               Nõupidamisel teatas NCAA komisjonile ja EASA-le võetud meetmetest ohutusjärelevalvesüsteemi käsitlevate ICAO nõuete järgimise parandamiseks. NCAA andis ka teavet seoses auditiga, mille ta korraldas lennuettevõtja Med-View Airline ning muude Nigeerias registreeritud lennuettevõtjate, nimelt Arik Air, Air Peace ja Kabo Air suhtes, samuti seoses NCAA töötajate arvu, oma inspektorite koolituse ja kvalifikatsiooniga ning ohutusjärelevalveprogrammiga. NCAA on kehtestanud lennutegevuse ja lennukõlblikkuse seireprogrammi ja rakendab seda, et tagada jätkuv vastavus eeskirjadele. Nigeeria rakendab praegu oma riiklikku lennuohutusprogrammi, mis on kavas täielikult rakendada 2018. aasta lõpuks.

               (37)

               Praegu kättesaadavast teabest, sealhulgas 30. oktoobri 2017 nõupidamisel NCAA esitatud teabest nähtub, et ohutusjärelevalvesüsteem Nigeerias muutub paremaks. On selge, et sellised edusammud on endiselt määrava tähtsusega. See on eelkõige seotud NCAA teadlikkusega tema järelvalve alla kuuluvate lennuettevõtjate suhtes kavandatud meetmete, samuti ka tema ohutusjärelevalveprogrammi tegeliku tõhusa rakendamise, sealhulgas puuduste kõrvaldamise osas. 1. novembril 2017 nõudis komisjon asjakohast lisateavet. Lisaks sellele palus komisjon NCAA-l jätta heaks kiitmata Nigeeria lennuettevõtjate püüdlused taotleda EASA-lt TCO-luba seni, kuni NCAA on täielikult veendunud, et kõnealused lennuettevõtjad järgivad kohaldatavaid rahvusvahelisi lennuohutusstandardeid.

               (38)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et praegu ei ole Nigeeria lennuettevõtjate puhul alust muuta nimekirja lennuettevõtjatest, kelle suhtes kohaldatakse liidu piires tegevuskeeldu.

               (39)

               Kui asjakohasest ohutusteabest peaks ilmnema, et rahvusvaheliste lennuohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma määruse (EÜ) nr 2111/2005 kohaseid lisameetmeid.

      Venemaa lennuettevõtjad

               (40)

               Komisjon, EASA ja liikmesriikide pädevad asutused on hoolikalt jätkanud Venemaal serditud ning liidus tegutsevate lennuettevõtjate ohutusalase tegevuse jälgimist, mis muu hulgas hõlmab teatavate Venemaa õhusõidukite seisuplatsil kontrollimise prioriteediks seadmist määruse (EL) nr 965/2012 kohaselt.

               (41)

               20. oktoobril 2017 kohtusid komisjoni ja EASA esindajad Venemaa föderaalse lennutranspordiameti (edaspidi „FATA“) esindajatega. Kohtumise eesmärk oli vaadata üle Venemaal serditud lennuettevõtjate ohutusalased tulemused ajavahemikul 6. oktoobrist 2016 kuni 5. oktoobrini 2017 seisuplatsil tehtud kontrollide aruannete põhjal ja teha kindlaks juhtumid, mille puhul FATA peaks järelevalvet tugevdama.

               (42)

               Kohtumisel vaatas komisjon SAFA programmi raames üksikasjalikumalt üle neljale Venemaal serditud õhusõidukile seisuplatsil tehtud kontrollide tulemused. Kuigi ohutusalaseid probleeme ei tuvastatud, teatas FATA komisjonile oma ohutusjärelevalvetegevusest kõnealuse nelja lennuettevõtja suhtes.

               (43)

               Praegu kättesaadava teabe, sealhulgas FATA poolt 20. oktoobri 2017. aasta tehnilisel nõupidamisel esitatud teabe alusel leiti, et FATA-l on praegu nii võimekus kui ka tahe kõrvaldada ohutuspuudujääke Venemaal serditud lennuettevõtjate puhul. Selle alusel jõudis komisjon järeldusele, et Venemaa lennuametil ja ühelgi Venemaal serditud lennuettevõtjal ei ole vaja komisjoni ja lennuohutuskomitee ette ärakuulamisele tulla.

               (44)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et praegu ei ole alust muuta liidu nimekirja lennuettevõtjatest, kelle suhtes kohaldatakse liidu piires tegevuskeeldu, ja lisada sinna Venemaa lennuettevõtjad.

               (45)

               Liikmesriigid peavad ka edaspidi kontrollima, et Venemaa lennuettevõtjad järgivad asjakohaseid rahvusvahelisi lennuohutusstandardeid, ja seadma prioriteediks õhusõidukite kontrollimise seisuplatsil vastavalt määrusele (EL) nr 965/2012.

               (46)

               Kui kõnealusest kontrollimisest peaks ilmnema, et asjakohaste rahvusvaheliste ohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma Venemaa lennuettevõtjate suhtes määruse (EÜ) nr 2111/2005 kohaseid meetmeid.

      Saint Vincenti ja Grenadiinide lennuettevõtjad

               (47)

               Saint Vincentil ja Grenadiinidel serditud lennuettevõtja Mustique Airways esitas 2. veebruaril 2017 EASA-le uuesti taotluse TCO-loa saamiseks. TCO-loa taotlus esitati uuesti pärast seda, kui EASA eelmise TCO-loa taotluse ohutusalastel põhjustel tagasi lükkas. EASA hindas kõnealust uut taotlust vastavalt komisjoni määruse (EL) nr 452/2014 (6) nõuetele.

               (48)

               EASA leidis, et parandusmeetmete kava, mille lennuettevõtja Mustique Airways koostas EASA poolt TCO-loa taotluse hindamise käigus kindlakstehtud puuduste kõrvaldamiseks, on vastuvõetav, ning otsustas jätkata taotluse hindamist seni, kuni kõik puudused on kõrvaldatud. EASA teatas 11. septembril 2017 komisjonile, et viimane eespool nimetatud puudustest on kõrvaldatud, ning et EASA on valmis andma välja TCO-loa, kui lennuettevõtja lennuohutuse mustast nimekirjast välja jäetaks.

               (49)

               Kõnealuse teabe alusel kutsus komisjon lennuettevõtja Mustique Airways ärakuulamisele, et Mustique Airways saaks tutvustada kehtestatud parandusmeetmeid ja esitada teavet seoses meetmetega, mida kõnealune lennuettevõtja on võtnud selleks, et vältida EASA poolt TCO-loa taotluse hindamise käigus kindlaks tehtud ohutuspuudujääkide kordumist. Lennuettevõtja Mustique Airways tutvustas 14. novembril 2017 komisjonile ja lennuohutuskomiteele kõnealuseid parandusmeetmeid. Parandusmeetmed hõlmavad organisatsiooni ja ohutusjuhtimissüsteemi rakendamise olulisi muudatusi, mida toetavad uus veebipõhine vahend ja uus ohutuspoliitika, mille abil saab lennuettevõtja Mustique Airways tegeleda puudujääkide algpõhjustega ning vältida nende kordumist.

               (50)

               Ärakuulamisel esitas lennuettevõtja Mustique Airways teavet seoses mitmete meetmetega, mis ta on võtnud oma organisatsioonis lennuohutuskultuuri rakendamiseks. Kõnealused meetmed hõlmavad korrapäraseid ohutusteemalisi koosolekuid nii töötajate kui ka juhtkonna tasandil, et lennuettevõtja Mustique Airways saaks töötajate ohutusteadlikkust suurendada ja parandada ohutusega seotud vahejuhtumitest aru andmise taset.

               (51)

               Kogu praegu kättesaadava teabe, sealhulgas EASA korraldatud hindamise tulemuste ja ärakuulamisel esitatud teabe põhjal tuleks järeldada, et lennuettevõtja Mustique Airways on kindlaks tehtud ohutuspuudujäägid kõrvaldanud ning et lennuettevõtja Mustique Airways on võimeline kõrvaldama ohutuspuudujääke, mis võivad tulevikus tekkida.

               (52)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et nimekirja lennuettevõtjatest, kelle suhtes kohaldatakse liidu piires tegevuskeeldu, tuleks muuta ja jätta lennuettevõtja Mustique Airways välja määruse (EÜ) nr 474/2006 A lisast.

               (53)

               Liikmesriigid kontrollivad ka edaspidi asjakohaste ohutusstandardite tulemuslikku järgimist, seades prioriteediks Saint Vincentil ja Grenadiinidel serditud lennuettevõtjate kontrollimise seisuplatsil vastavalt määrusele (EL) nr 965/2012.

               (54)

               Kui asjakohasest ohutusteabest peaks ilmnema, et rahvusvaheliste lennuohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma määruse (EÜ) nr 2111/2005 kohaseid lisameetmeid.

      Tai lennuettevõtjad

               (55)

               ICAO korraldas 20.–27. septembrini 2017 Tais ICAO koordineeritud valideerimisauditi, et vaadata läbi protokolliküsimused seoses olulise ohutusprobleemiga Tais. Tai tsiviillennundusameti (edaspidi „CAAT“) võetud parandusmeetmed leiti olevat piisavad, et kõrvaldada oluline ohutusprobleem ning suurendada rahvusvaheliste lennuohutusstandardite tõhusa rakendamise määra ligikaudu 41 %-ni. Praegu töötatakse edasi ohutusstandardite tõhusa rakendamise määra edasise suurendamise nimel. CAAT loodab, et ICAO korraldab 2018. aastal koordineeritud valideerimisauditi, mis hõlmaks kõiki tsiviillennunduse ohutusjärelevalvesüsteemi valdkondi.

               (56)

               CAAT kutsuti 13. novembril 2017 ärakuulamisele, et ta saaks komisjonile ja lennuohutuskomiteele anda ajakohastatud teavet seoses parandusmeetmetega, mis on võetud lennuohutusolukorra parandamiseks Tais.

               (57)

               Ärakuulamisel andis CAAT teavet Tai tsiviillennundussektori suuruse ja tegevuse ning ICAO koordineeritud valideerimisauditi tulemuste kohta, sealhulgas olulise ohutusprobleemi kõrvaldamise kohta. CAAT esitas teavet edusammudest seoses kestlikkuskavaga, mis hõlmab lähituleviku strateegilise kava väljatöötamist, õigusaktide ja eeskirjade ajakohastamist, ameti töökorraldust ja töötajaid, ameti tegevuse rahastamist ning IT-süsteeme, mida CAAT rakendab oma tegevuse toetamiseks. Amet andis ka teavet seoses oma järelevalvetegevusega Tais serditud lennuettevõtjate suhtes. Komisjon julgustas CAATi jätkama oma tööd, et tagada lennuohutuse paranemise kestlikkus Tais.

               (58)

               Kättesaadavast teabest nähtub, et Tai ohutusjärelevalvesüsteem on tõhusamaks muutunud. Eelkõige on CAAT esitanud tõendeid viimase aasta jooksul tehtud edusammude kohta. Kättesaadaolev teave Tais serditud lennuettevõtjate kohta ei anna alust kehtestada tegevuskeeldu ega teatavaid käitamispiiranguid kõnealuste lennuettevõtjate suhtes.

               (59)

               Selleks et olukorda tähelepanelikult jälgida, tuleb siiski jätkata määruse (EÜ) nr 473/2006 artikli 3 lõike 2 kohaseid konsultatsioone Tai ametiasutustega.

               (60)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et praegu ei ole Tai lennuettevõtjate puhul alust muuta nimekirja lennuettevõtjatest, kelle suhtes kohaldatakse liidu piires tegevuskeeldu.

               (61)

               Liikmesriigid peavad ka edaspidi kontrollima asjakohaste ohutusstandardite tulemuslikku järgimist, seades prioriteediks Tais serditud lennuettevõtjate kontrollimise seisuplatsil vastavalt määrusele (EL) nr 965/2012.

               (62)

               Kui asjakohasest ohutusteabest peaks ilmnema, et rahvusvaheliste lennuohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma määruse (EÜ) nr 2111/2005 kohaseid lisameetmeid.

      Ukraina lennuettevõtjad

               (63)

               Ukrainas serditud lennuettevõtja International Joint-Stock Aviation Company „URGA“ esitas 19. aprillil 2017 EASA-le taotluse TCO-loa saamiseks. Pärast seda, kui EASA kõnealuse lennuettevõtja esimese TCO-loa taotluse ohutusalastel põhjustel tagasi lükkas, hindas EASA uut taotlust vastavalt määruses (EL) nr 452/2014 sätestatud nõuetele.

               (64)

               Sellega seoses korraldas EASA 28.–29. juunini 2017 lennuettevõtja International Joint-Stock Aviation Company „URGA“ peakorteri ruumes kohapealse auditi. Kuigi kõnealuse auditi raames sedastati, et kõik esimese taotluse hindamise käigus kindlaks tehtud puudused olid kõrvaldatud, tehti nimetatud auditi käigus kindlaks viis uut puudust, eelkõige seoses lennukõlblikkusega. Seejärel esitas lennuettevõtja International Joint-Stock Aviation Company „URGA“ EASA-le kõnealuste puuduste kõrvaldamiseks parandusmeetmete kava. Kõnealuse parandusmeetmete kava alusel kõrvaldati kõik puudused 4. oktoobriks 2017 EASA-t täielikult rahuldaval viisil. EASA teatas komisjonile, et viimased eespool nimetatud puudustest on kõrvaldatud, ning et EASA oleks valmis andma välja TCO-loa, kui lennuettevõtja lennuohutuse mustast nimekirjast välja jäetaks.

               (65)

               Kõnealuse teabe alusel kutsuti lennuettevõtja International Joint-Stock Aviation Company „URGA“ komisjoni ja lennuohutuskomiteesse ärakuulamisele, mis toimus 13. novembril 2017. Ärakuulamise käigus esitas kõnealune lennuettevõtja üksikasjalikku teavet sellise parandusmeetmete kava rakendamise kohta, mis töötati välja EASA poolt 2017. aasta juunis tõstatatud puuduste kõrvaldamiseks. Eespool nimetatud lennuettevõtja selgitas, et tema töökorralduses ja menetlustes on tehtud olulisi muudatusi eesmärgiga tugevdada oma suutlikkust järgida rahvusvahelisi lennuohutusstandardeid. Selleks et tagada kõnealuste meetmete kestlikkus ja tõhusalt kontrollida oma tegevust, restruktureeris lennuettevõtja International Joint-Stock Aviation Company „URGA“ ka oma sisekvaliteedisüsteemi.

               (66)

               Kogu praegu kättesaadava teabe, sealhulgas EASA korraldatud hindamise tulemuste ja ärakuulamisel esitatud teabe põhjal tuleks järeldada, et lennuettevõtja International Joint-Stock Aviation Company „URGA“ on kindlaks tehtud ohutuspuudujäägid kõrvaldanud ning et lennuettevõtja International Joint-Stock Aviation Company „URGA“ on võimeline kõrvaldama ohutuspuudujääke, mis võivad tulevikus tekkida.

               (67)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et nimekirja lennuettevõtjatest, kelle suhtes kohaldatakse liidu piires tegevuskeeldu, tuleks muuta ja jätta lennuettevõtja International Joint-Stock Aviation Company „URGA“ välja määruse (EÜ) nr 474/2006 A lisast.

               (68)

               Liikmesriigid peavad ka edaspidi kontrollima asjakohaste ohutusstandardite tulemuslikku järgimist, seades prioriteediks Ukrainas serditud lennuettevõtjate kontrollimise seisuplatsil vastavalt määrusele (EL) nr 965/2012.

               (69)

               Kui asjakohasest ohutusteabest peaks ilmnema, et rahvusvaheliste lennuohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma määruse (EÜ) nr 2111/2005 kohaseid lisameetmeid.

      Venezuela lennuettevõtjad

               (70)

               Venezuelas serditud lennuettevõtja Avior Airlines esitas 6. märtsil 2017 EASA-le taotluse TCO-loa saamiseks. EASA hindas kõnealust taotlust vastavalt määruse (EL) nr 452/2014 nõuetele.

               (71)

               EASA väljendas lennuettevõtjale Avior Airlines TCO-loa saamiseks nõutava ohutushindamise käigus muret seoses lennuettevõtja Avior Airlines suutmatusega järgidakohaldatavaid nõudeid. Seetõttu jõudis EASA järeldusele, et lennuettevõtjale Avior Airlines ei saa TCO-luba välja anda ka pärast täiendavat hindamist ning et kõnealune lennuettevõtja ei vastanud komisjoni määruse (EL) nr 452/2014 nõuetele. Seetõttu lükkas EASA 4. oktoobril 2017 lennuettevõtja Avior Airlines TCO-loa saamiseks esitatud taotluse ohutusalastel põhjustel tagasi.

               (72)

               Komisjon nõudis 10. oktoobril 2017 Venezuela tsiviillennundusametilt (edaspidi „INAC“) teavet meetmete kohta, mis amet on võtnud pärast seda, kui EASA lennuettevõtja Avior Airlines TCO-loa saamiseks esitatud taotluse tagasi lükkas. Kõnealust kirja käsitati konsultatsioonide alustamisena ametiasutustega, kelle regulatiivse järelevalve alla kuuluvad Venezuelas serditud lennuettevõtjad vastavalt määruse (EÜ) nr 473/2006 artikli 3 lõikele 2. Kuna lennuettevõtja Avior Airlines ei ole kõrvaldanud ohutusprobleeme, mille EASA tegi kindlaks TCO-loa saamiseks nõutava ohutushindamise käigus, anti nii INAC-ile kui ka lennuettevõtjale Avior Airlines kooskõlas määrusega (EÜ) nr 2111/2005 võimalus esitada oma seiskohad komisjonile ja lennuohutuskomiteele.

               (73)

               INAC esitas 13. novembril 2017 komisjonile teavet Venezuelas viimastel aastatel serditud lennuettevõtjate üle teostatud järelevalve kohta ning kirjeldas lennuettevõtja Avior Airlines üle teostatud järelevalvet.

               (74)

               INAC esitas 14. novembril 2017 toimunud ärakuulamisel komisjonile ja lennuohutuskomiteele teavet seoses järgmisega: ameti struktuur, funktsioonid, pädevused ja ressursid, lennuintsidentide ja õnnetuste arv, rahvusvaheliste lennuohutusstandardite tõhus rakendamine, INAC staatus FAA rahvusvahelise lennuohutuse hindamise auditiprogrammis ning tema järelevalve alla kuuluvate organisatsioonide arv ja liik. INAC kirjeldas ka oma järelevalvemenetlust ja esitas lennuettevõtja Avior Airlines suhtes viimastel aastatel teostatud ohutusjärelevalve tulemused. INAC teatas, et ta suurendas lennuettevõtja Avior Airlines puhul kontrollkäikude arvu, kuna lennuettevõtja laiendas oma õhusõidukiparki. Kontrollkäikude tulemusena tehti lennuettevõtja Avior Airlines puhul kindlaks märkimisväärne hulk ohutuspuudujääke, eelkõige personali koolitamise, muudatuste haldamise ja dokumentide kontrollisüsteemi valdkonnas.

               (75)

               INAC teatas, et ta ei olnud teadlik Venezuelas serditud lennuettevõtjatega seotud puudustest, mille liikmesriigid olid välja selgitanud seisuplatsil tehtud kontrollide käigus, ning väljendas oma kavatsust teha koostööd EASA-ga, et võtta kõnealuste puuduste kõrvaldamiseks kõik asjakohased järelmeetmed.

               (76)

               Esitatud teabest ilmneb, et INAC peaks edasi arendama oma kontrollivõimekust tema vastutusalasse kuuluvate lennuettevõtjate suhtes.

               (77)

               Ärakuulamisel teavitas lennuettevõtja Avior Airlines komisjoni ja lennuohutuskomiteed parandusmeetmetest, mille eesmärk oli kõrvaldada EASA poolt TCO-loa taotluse hindamise käigus kindlaks tehtud tõsised probleemid sellistes valdkondades nagu lennukõlblikkuse ja hoolduse kontroll, lennukõlblikkust käsitlevate ettekirjutuste ja kvaliteedijuhtimissüsteemi rakendamine ning järelevalve teostamine nende üle. Lennuettevõtja Avior Airlines aga ei teadvustanud ega mõistnud EASA tõstatatud ning liikmesriikide poolt seisuplatsil tehtud kontrollide käigus välja selgitatud ohutusprobleemide tõsidust. Lisaks nähtus lennuettevõtja Avior Airlines võetud meetmetest, et puudus põhjalik algpõhjuste analüüs ja nõuetekohane parandusmeetmete kava, et hoida ära samasuguste või sarnaste nõuetele mittevastavuste kordumine, mis olid probleemide põhjusteks.

               (78)

               Praegu kättesaadavad andmed, mis põhinevad EASA poolt TCO-loa taotluse hindamise käigus kogutud teabel, liikmesriikide poolt seisuplatsil tehtud kontrollide käigus kogutud teabel ning INACi ja lennuettevõtja Avior Airlines esitatud teabel, näitavad selgelt, et lennuettevõtjal Avior Airlines on tõsiseid puudujääke ohutuse valdkonnas. Sellest teabest ilmneb ka, et lennuettevõtja Avior Airlines ei suuda kõnealuseid ohutuspuudujääke kõrvaldada, millele muu hulgas osutab ka nõuetele mittevastav ja puudulik parandusmeetmete kava, mille kõnealune lennuettevõtja on esitanud EASA poolt kindlaks tehtud puuduste ning liikmesriikide poolt seisuplatsil tehtud kontrollide käigus kindlaks tehtud puuduste kõrvaldamiseks.

               (79)

               Seepärast on määruse (EÜ) nr 2111/2005 lisa kohaste ühiste kriteeriumide põhjal jõutud järeldusele, et nimekirja lennuettevõtjatest, kelle suhtes kohaldatakse liidu piires tegevuskeeldu, tuleks muuta ja lisada lennuettevõtja Avior Airlines määruse (EÜ) nr 474/2006 A lisasse.

               (80)

               Liikmesriigid peavad ka edaspidi kontrollima asjakohaste ohutusstandardite tulemuslikku järgimist, seades prioriteediks Venezuelas serditud lennuettevõtjate kontrollimise seisuplatsil vastavalt määrusele (EL) nr 965/2012.

               (81)

               Kui asjakohasest ohutusteabest peaks ilmnema, et rahvusvaheliste lennuohutusstandardite järgimata jätmise tõttu on tekkinud otsesed ohutusriskid, võib komisjon olla sunnitud võtma määruse (EÜ) nr 2111/2005 kohaseid lisameetmeid.

               (82)

               Seepärast tuleks määrust (EÜ) nr 474/2006 vastavalt muuta.

               (83)

               Käesoleva määrusega ettenähtud meetmed on kooskõlas lennuohutuskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 474/2006 muudetakse järgmiselt:

               1)

               A lisa asendatakse käesoleva määruse I lisas esitatud tekstiga;

               2)

               B lisa asendatakse käesoleva määruse II lisas esitatud tekstiga.

         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2017

            Komisjoni nimel

            presidendi eest

            komisjoni liige

         Violeta BULC

      (1)  ELT L 344, 27.12.2005, lk 15.

      (2)  Komisjoni 22. märtsi 2006. aasta määrus (EÜ) nr 474/2006, millega kehtestatakse Euroopa Parlamendi ja nõukogu määruse (EÜ) nr 2111/2005 II peatükis nimetatud ühenduse nimekiri lennuettevõtjatest, kelle suhtes kohaldatakse ühenduse piires tegevuskeeldu (ELT L 84, 23.3.2006, lk 14).

      (3)  Nõukogu 16. detsembri 1991. aasta määrus (EMÜ) nr 3922/91 tehniliste nõuete ja haldusprotseduuride kooskõlastamise kohta tsiviillennunduses (EÜT L 373, 31.12.1991, lk 4).

      (4)  Komisjoni 22. märtsi 2006. aasta määrus (EÜ) nr 473/2006, millega kehtestatakse rakenduseeskirjad Euroopa Parlamendi ja nõukogu määruse (EÜ) nr 2111/2005 II peatükis nimetatud ühenduse nimekirja tarvis, millesse kantakse lennuettevõtjad, kelle suhtes kohaldatakse ühenduse piires tegevuskeeldu (ELT L 84, 23.3.2006, lk 8).

      (5)  Komisjoni 5. oktoobri 2012. aasta määrus (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 296, 25.10.2012, lk 1).

      (6)  Komisjoni 29. aprilli 2014. aasta määrus (EL) nr 452/2014, millega kehtestatakse kolmandate riikide käitajate lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 133, 6.5.2014, lk 12).

      I LISA
      „
            A LISA

               NIMEKIRI LENNUETTEVÕTJATEST, KELLE SUHTES KOHALDATAKSE LIIDU PIIRES TEGEVUSKEELDU, ERANDITEGA
                (1)

                        Lennuettevõtja juriidilise isiku nimi, mis on esitatud lennuettevõtja sertifikaadis (ja ärinimi, kui see on erinev)

                        Lennuettevõtja sertifikaadi (AOC) või lennutegevusloa number

                        ICAO kolmetäheline kood

                        Lennuettevõtja päritoluriik

                           AVIOR AIRLINES

                        ROI-RNR-011

                        ROI

                        Venezuela

                           BLUE WING AIRLINES

                        SRBWA-01/2002

                        BWI

                        Suriname

                           IRAN ASEMAN AIRLINES

                        FS-102

                        IRC

                        Iraani Islamivabariik

                           IRAQI AIRWAYS

                        001

                        IAW

                        Iraak

                           MED-VIEW AIRLINE

                        MVA/AOC/10–12/05

                        MEV

                        Nigeeria

                           AIR ZIMBABWE (PVT) LTD

                        177/04

                        AZW

                        Zimbabwe

                           Kõik lennuettevõtjad, kelle on sertinud regulatiivse järelevalve eest vastutavad Afganistani ametiasutused, sealhulgas:

                           Afganistani Islamivabariik

                           AFGHAN JET INTERNATIONAL AIRLINES

                        AOC 008

                        AJA

                        Afganistani Islamivabariik

                           ARIANA AFGHAN AIRLINES

                        AOC 009

                        AFG

                        Afganistani Islamivabariik

                           EAST HORIZON AIRLINES

                        AOC 1013

                        EHN

                        Afganistani Islamivabariik

                           KAM AIR

                        AOC 001

                        KMF

                        Afganistani Islamivabariik

                           SAFI AIRWAYS

                        AOC 181

                        SFW

                        Afganistani Islamivabariik

                           Kõik lennuettevõtjad, kelle on sertinud regulatiivse järelevalve eest vastutavad Angola ametiasutused, välja arvatud B lisasse kantud TAAG Angola Airlines, sealhulgas:

                           Angola Vabariik

                           AEROJET

                        AO 008–01/11

                        TEJ

                        Angola Vabariik

                           AIR GICANGO

                        009

                        Teadmata

                        Angola Vabariik

                           AIR JET

                        AO 006–01/11-MBC

                        MBC

                        Angola Vabariik

                           AIR NAVE

                        017

                        Teadmata

                        Angola Vabariik

                           AIR26

                        AO 003–01/11-DCD

                        DCD

                        Angola Vabariik

                           ANGOLA AIR SERVICES

                        006

                        Teadmata

                        Angola Vabariik

                           DIEXIM

                        007

                        Teadmata

                        Angola Vabariik

                           FLY540

                        AO 004–01 FLYA

                        Teadmata

                        Angola Vabariik

                           GIRA GLOBO

                        008

                        GGL

                        Angola Vabariik

                           HELIANG

                        010

                        Teadmata

                        Angola Vabariik

                           HELIMALONGO

                        AO 005–01/11

                        Teadmata

                        Angola Vabariik

                           MAVEWA

                        016

                        Teadmata

                        Angola Vabariik

                           SONAIR

                        AO 002–01/10-SOR

                        SOR

                        Angola Vabariik

                           Kõik lennuettevõtjad, kelle on sertinud regulatiivse järelevalve eest vastutavad Kongo Vabariigi ametiasutused, sealhulgas:

                           Kongo Vabariik

                           AERO SERVICE

                        RAC06-002

                        RSR

                        Kongo Vabariik

                           CANADIAN AIRWAYS CONGO

                        RAC06-012

                        Teadmata

                        Kongo Vabariik

                           EMERAUDE

                        RAC06-008

                        Teadmata

                        Kongo Vabariik

                           EQUAFLIGHT SERVICES

                        RAC 06–003

                        EKA

                        Kongo Vabariik

                           EQUAJET

                        RAC06-007

                        EKJ

                        Kongo Vabariik

                           EQUATORIAL CONGO AIRLINES S.A.

                        RAC 06–014

                        Teadmata

                        Kongo Vabariik

                           MISTRAL AVIATION

                        RAC06-011

                        Teadmata

                        Kongo Vabariik

                           TRANS AIR CONGO

                        RAC 06–001

                        TSG

                        Kongo Vabariik

                           Kõik lennuettevõtjad, kelle on sertinud regulatiivse järelevalve eest vastutavad Kongo Demokraatliku Vabariigi ametiasutused, sealhulgas:

                           Kongo Demokraatlik Vabariik

                           AIR FAST CONGO

                        409/CAB/MIN/TVC/0112/2011

                        Teadmata

                        Kongo Demokraatlik Vabariik

                           AIR KASAI

                        409/CAB/MIN/TVC/0053/2012

                        Teadmata

                        Kongo Demokraatlik Vabariik

                           AIR KATANGA

                        409/CAB/MIN/TVC/0056/2012

                        Teadmata

                        Kongo Demokraatlik Vabariik

                           AIR TROPIQUES

                        409/CAB/MIN/TVC/00625/2011

                        Teadmata

                        Kongo Demokraatlik Vabariik

                           BLUE AIRLINES

                        106/CAB/MIN/TVC/2012

                        BUL

                        Kongo Demokraatlik Vabariik

                           BLUE SKY

                        409/CAB/MIN/TVC/0028/2012

                        Teadmata

                        Kongo Demokraatlik Vabariik

                           BUSY BEE CONGO

                        409/CAB/MIN/TVC/0064/2010

                        Teadmata

                        Kongo Demokraatlik Vabariik

                           COMPAGNIE AFRICAINE D'AVIATION (CAA)

                        409/CAB/MIN/TVC/0050/2012

                        Teadmata

                        Kongo Demokraatlik Vabariik

                           CONGO AIRWAYS

                        019/CAB/MIN/TVC/2015

                        Teadmata

                        Kongo Demokraatlik Vabariik

                           DAKOTA SPRL

                        409/CAB/MIN/TVC/071/2011

                        Teadmata

                        Kongo Demokraatlik Vabariik

                           DOREN AIR CONGO

                        102/CAB/MIN/TVC/2012

                        Teadmata

                        Kongo Demokraatlik Vabariik

                           GOMAIR

                        409/CAB/MIN/TVC/011/2010

                        Teadmata

                        Kongo Demokraatlik Vabariik

                           KIN AVIA

                        409/CAB/MIN/TVC/0059/2010

                        Teadmata

                        Kongo Demokraatlik Vabariik

                           KORONGO AIRLINES

                        409/CAB/MIN/TVC/001/2011

                        KGO

                        Kongo Demokraatlik Vabariik

                           MALU AVIATION

                        098/CAB/MIN/TVC/2012

                        Teadmata

                        Kongo Demokraatlik Vabariik

                           MANGO AIRLINES

                        409/CAB/MIN/TVC/009/2011

                        Teadmata

                        Kongo Demokraatlik Vabariik

                           SERVE AIR

                        004/CAB/MIN/TVC/2015

                        Teadmata

                        Kongo Demokraatlik Vabariik

                           SERVICES AIR

                        103/CAB/MIN/TVC/2012

                        Teadmata

                        Kongo Demokraatlik Vabariik

                           SWALA AVIATION

                        409/CAB/MIN/TVC/0084/2010

                        Teadmata

                        Kongo Demokraatlik Vabariik

                           TRANSAIR CARGO SERVICES

                        409/CAB/MIN/TVC/073/2011

                        Teadmata

                        Kongo Demokraatlik Vabariik

                           WILL AIRLIFT

                        409/CAB/MIN/TVC/0247/2011

                        Teadmata

                        Kongo Demokraatlik Vabariik

                           Kõik lennuettevõtjad, kelle on sertinud regulatiivse järelevalve eest vastutavad Djibouti ametiasutused, sealhulgas:

                           Djibouti

                           DAALLO AIRLINES

                        Teadmata

                        DAO

                        Djibouti

                           Kõik lennuettevõtjad, kelle on sertinud regulatiivse järelevalve eest vastutavad Ekvatoriaal-Guinea ametiasutused, sealhulgas:

                           Ekvatoriaal-Guinea

                           CEIBA INTERCONTINENTAL

                        2011/0001/MTTCT/DGAC/SOPS

                        CEL

                        Ekvatoriaal-Guinea

                           CRONOS AIRLINES

                        2011/0004/MTTCT/DGAC/SOPS

                        Teadmata

                        Ekvatoriaal-Guinea

                           Kõik lennuettevõtjad, kelle on sertinud regulatiivse järelevalve eest vastutavad Eritrea ametiasutused, sealhulgas:

                           Eritrea

                           ERITREAN AIRLINES

                        AOC nr 004

                        ERT

                        Eritrea

                           NASAIR ERITREA

                        AOC nr 005

                        NAS

                        Eritrea

                           Kõik lennuettevõtjad, kelle on sertinud regulatiivse järelevalve eest vastutavad Gaboni Vabariigi ametiasutused, välja arvatud B lisasse kantud Afrijet ja SN2AG, sealhulgas:

                           Gaboni Vabariik

                           AFRIC AVIATION

                        010/MTAC/ANAC-G/DSA

                        EKG

                        Gaboni Vabariik

                           ALLEGIANCE AIR TOURIST

                        007/MTAC/ANAC-G/DSA

                        LGE

                        Gaboni Vabariik

                           NATIONALE REGIONALE TRANSPORT (N.R.T)

                        008/MTAC/ANAC-G/DSA

                        NRG

                        Gaboni Vabariik

                           SKY GABON

                        009/MTAC/ANAC-G/DSA

                        SKG

                        Gaboni Vabariik

                           SOLENTA AVIATION GABON

                        006/MTAC/ANAC-G/DSA

                        SVG

                        Gaboni Vabariik

                           TROPICAL AIR-GABON

                        011/MTAC/ANAC-G/DSA

                        Teadmata

                        Gaboni Vabariik

                           Kõik lennuettevõtjad, kelle on sertinud regulatiivse järelevalve eest vastutavad Indoneesia ametiasutused, välja arvatud Garuda Indonesia, Airfast Indonesia, Ekspres Transportasi Antarbenua, Indonesia Air Asia, Citilink, Lion Air ja Batik Air, sealhulgas:

                           Indoneesia Vabariik

                           AIR BORN INDONESIA

                        135–055

                        Teadmata

                        Indoneesia Vabariik

                           AIR PACIFIC UTAMA

                        135–020

                        Teadmata

                        Indoneesia Vabariik

                           ALDA TRANS PAPUA

                        135–056

                        Teadmata

                        Indoneesia Vabariik

                           ALFA TRANS DIRGANTATA

                        135–012

                        Teadmata

                        Indoneesia Vabariik

                           AMA

                        135–054

                        Teadmata

                        Indoneesia Vabariik

                           ANGKASA SUPER SERVICE

                        135–050

                        LBZ

                        Indoneesia Vabariik

                           ASI PUDJIASTUTI

                        135–028

                        SQS

                        Indoneesia Vabariik

                           AVIASTAR MANDIRI

                        135–029

                        VIT

                        Indoneesia Vabariik

                           DABI AIR NUSANTARA

                        135–030

                        Teadmata

                        Indoneesia Vabariik

                           DERAYA AIR TAXI

                        135–013

                        DRY

                        Indoneesia Vabariik

                           DERAZONA AIR SERVICE

                        135–010

                        DRZ

                        Indoneesia Vabariik

                           EASTINDO

                        135–038

                        ESD

                        Indoneesia Vabariik

                           ELANG LINTAS INDONESIA

                        135–052

                        Teadmata

                        Indoneesia Vabariik

                           ELANG NUSANTARA AIR

                        135–053

                        Teadmata

                        Indoneesia Vabariik

                           ENGGANG AIR SERVICE

                        135–045

                        Teadmata

                        Indoneesia Vabariik

                           ERSA EASTERN AVIATION

                        135–047

                        Teadmata

                        Indoneesia Vabariik

                           GATARI AIR SERVICE

                        135–018

                        GHS

                        Indoneesia Vabariik

                           HEVILIFT AVIATION

                        135–042

                        Teadmata

                        Indoneesia Vabariik

                           INDONESIA AIR ASIA EXTRA

                        121–054

                        Teadmata

                        Indoneesia Vabariik

                           INDONESIA AIR TRANSPORT

                        121–034

                        IDA

                        Indoneesia Vabariik

                           INDO STAR AVIATION

                        135–057

                        Teadmata

                        Indoneesia Vabariik

                           INTAN ANGKASA AIR SERVICE

                        135–019

                        Teadmata

                        Indoneesia Vabariik

                           JAYAWIJAYA DIRGANTARA

                        121–044

                        JWD

                        Indoneesia Vabariik

                           JOHNLIN AIR TRANSPORT

                        135–043

                        JLB

                        Indoneesia Vabariik

                           KAL STAR AVIATION

                        121–037

                        KLS

                        Indoneesia Vabariik

                           KARTIKA AIRLINES

                        121–003

                        KAE

                        Indoneesia Vabariik

                           KOMALA INDONESIA

                        135–051

                        Teadmata

                        Indoneesia Vabariik

                           KURA-KURA AVIATION

                        135–016

                        KUR

                        Indoneesia Vabariik

                           MARTA BUANA ABADI

                        135–049

                        Teadmata

                        Indoneesia Vabariik

                           MATTHEW AIR NUSANTARA

                        135–048

                        Teadmata

                        Indoneesia Vabariik

                           MIMIKA AIR

                        135–007

                        Teadmata

                        Indoneesia Vabariik

                           MY INDO AIRLINES

                        121–042

                        Teadmata

                        Indoneesia Vabariik

                           NAM AIR

                        121–058

                        Teadmata

                        Indoneesia Vabariik

                           NATIONAL UTILITY HELICOPTER

                        135–011

                        Teadmata

                        Indoneesia Vabariik

                           NUSANTARA AIR CHARTER

                        121–022

                        SJK

                        Indoneesia Vabariik

                           PEGASUS AIR SERVICES

                        135–036

                        Teadmata

                        Indoneesia Vabariik

                           PELITA AIR SERVICE

                        121–008

                        PAS

                        Indoneesia Vabariik

                           PENERBANGAN ANGKASA SEMESTA

                        135–026

                        Teadmata

                        Indoneesia Vabariik

                           PURA WISATA BARUNA

                        135–025

                        Teadmata

                        Indoneesia Vabariik

                           RIAU AIRLINES

                        121–016

                        RIU

                        Indoneesia Vabariik

                           SAYAP GARUDA INDAH

                        135–004

                        Teadmata

                        Indoneesia Vabariik

                           SMAC

                        135–015

                        SMC

                        Indoneesia Vabariik

                           SPIRIT AVIATION SENTOSA

                        135–058

                        Teadmata

                        Indoneesia Vabariik

                           SRIWIJAYA AIR

                        121–035

                        SJY

                        Indoneesia Vabariik

                           SURYA AIR

                        135–046

                        Teadmata

                        Indoneesia Vabariik

                           TRANSNUSA AVIATION MANDIRI

                        121–048

                        TNU

                        Indoneesia Vabariik

                           TRANSWISATA PRIMA AVIATION

                        135–021

                        TWT

                        Indoneesia Vabariik

                           TRAVEL EXPRESS AVIATION SERVICE

                        121–038

                        XAR

                        Indoneesia Vabariik

                           TRAVIRA UTAMA

                        135–009

                        TVV

                        Indoneesia Vabariik

                           TRI MG-INTRA ASIA AIRLINES

                        121–018

                        TMG

                        Indoneesia Vabariik

                           TRI MG-INTRA ASIA AIRLINES

                        135–037

                        Teadmata

                        Indoneesia Vabariik

                           TRIGANA AIR SERVICE

                        121–006

                        TGN

                        Indoneesia Vabariik

                           UNINDO

                        135–040

                        Teadmata

                        Indoneesia Vabariik

                           WESTSTAR AVIATION INDONESIA

                        135–059

                        Teadmata

                        Indoneesia Vabariik

                           WING ABADI AIRLINES

                        121–012

                        WON

                        Indoneesia Vabariik

                           Kõik lennuettevõtjad, kelle on sertinud regulatiivse järelevalve eest vastutavad Kirgiisi Vabariigi ametiasutused, sealhulgas:

                           Kirgiisi Vabariik

                           AIR BISHKEK (endine EASTOK AVIA)

                        15

                        EAA

                        Kirgiisi Vabariik

                           AIR MANAS

                        17

                        MBB

                        Kirgiisi Vabariik

                           AVIA TRAFFIC COMPANY

                        23

                        AVJ

                        Kirgiisi Vabariik

                           CENTRAL ASIAN AVIATION SERVICES (CAAS)

                        13

                        CBK

                        Kirgiisi Vabariik

                           HELI SKY

                        47

                        HAC

                        Kirgiisi Vabariik

                           AIR KYRGYZSTAN

                        03

                        LYN

                        Kirgiisi Vabariik

                           MANAS AIRWAYS

                        42

                        BAM

                        Kirgiisi Vabariik

                           S GROUP INTERNATIONAL (endine S GROUP AVIATION)

                        45

                        IND

                        Kirgiisi Vabariik

                           SKY BISHKEK

                        43

                        BIS

                        Kirgiisi Vabariik

                           SKY KG AIRLINES

                        41

                        KGK

                        Kirgiisi Vabariik

                           SKY WAY AIR

                        39

                        SAB

                        Kirgiisi Vabariik

                           TEZ JET

                        46

                        TEZ

                        Kirgiisi Vabariik

                           VALOR AIR

                        07

                        VAC

                        Kirgiisi Vabariik

                           Kõik lennuettevõtjad, kelle on sertinud regulatiivse järelevalve eest vastutavad Libeeria ametiasutused

                           Libeeria

                           Kõik lennuettevõtjad, kelle on sertinud regulatiivse järelevalve eest vastutavad Liibüa ametiasutused, sealhulgas:

                           Liibüa

                           AFRIQIYAH AIRWAYS

                        007/01

                        AAW

                        Liibüa

                           AIR LIBYA

                        004/01

                        TLR

                        Liibüa

                           BURAQ AIR

                        002/01

                        BRQ

                        Liibüa

                           GHADAMES AIR TRANSPORT

                        012/05

                        GHT

                        Liibüa

                           GLOBAL AVIATION AND SERVICES

                        008/05

                        GAK

                        Liibüa

                           LIBYAN AIRLINES

                        001/01

                        LAA

                        Liibüa

                           PETRO AIR

                        025/08

                        PEO

                        Liibüa

                           Kõik lennuettevõtjad, kelle on sertinud regulatiivse järelevalve eest vastutavad Nepali ametiasutused, sealhulgas:

                           Nepal

                           AIR DYNASTY HELI. S.

                        035/2001

                        Teadmata

                        Nepal

                           AIR KASTHAMANDAP

                        051/2009

                        Teadmata

                        Nepal

                           BUDDHA AIR

                        014/1996

                        BHA

                        Nepal

                           FISHTAIL AIR

                        017/2001

                        Teadmata

                        Nepal

                           GOMA AIR

                        064/2010

                        Teadmata

                        Nepal

                           HIMALAYA AIRLINES

                        084/2015

                        Teadmata

                        Nepal

                           MAKALU AIR

                        057A/2009

                        Teadmata

                        Nepal

                           MANANG AIR PVT LTD

                        082/2014

                        Teadmata

                        Nepal

                           MOUNTAIN HELICOPTERS

                        055/2009

                        Teadmata

                        Nepal

                           MUKTINATH AIRLINES

                        081/2013

                        Teadmata

                        Nepal

                           NEPAL AIRLINES CORPORATION

                        003/2000

                        RNA

                        Nepal

                           SAURYA AIRLINES

                        083/2014

                        Teadmata

                        Nepal

                           SHREE AIRLINES

                        030/2002

                        SHA

                        Nepal

                           SIMRIK AIR

                        034/2000

                        Teadmata

                        Nepal

                           SIMRIK AIRLINES

                        052/2009

                        RMK

                        Nepal

                           SITA AIR

                        033/2000

                        Teadmata

                        Nepal

                           TARA AIR

                        053/2009

                        Teadmata

                        Nepal

                           YETI AIRLINES DOMESTIC

                        037/2004

                        NYT

                        Nepal

                           Kõik lennuettevõtjad, kelle on sertinud regulatiivse järelevalve eest vastutavad São Tomé ja Príncipe ametiasutused, sealhulgas:

                           São Tomé ja Príncipe

                           AFRICA'S CONNECTION

                        10/AOC/2008

                        ACH

                        São Tomé ja Príncipe

                           STP AIRWAYS

                        03/AOC/2006

                        STP

                        São Tomé ja Príncipe

                           Kõik lennuettevõtjad, kelle on sertinud regulatiivse järelevalve eest vastutavad Sierra Leone ametiasutused, sealhulgas:

                           Sierra Leone

                           AIR RUM, LTD

                        Teadmata

                        RUM

                        Sierra Leone

                           DESTINY AIR SERVICES, LTD

                        Teadmata

                        DTY

                        Sierra Leone

                           HEAVYLIFT CARGO

                        Teadmata

                        Teadmata

                        Sierra Leone

                           ORANGE AIR SIERRA LEONE LTD

                        Teadmata

                        ORJ

                        Sierra Leone

                           PARAMOUNT AIRLINES, LTD

                        Teadmata

                        PRR

                        Sierra Leone

                           SEVEN FOUR EIGHT AIR SERVICES LTD

                        Teadmata

                        SVT

                        Sierra Leone

                           TEEBAH AIRWAYS

                        Teadmata

                        Teadmata

                        Sierra Leone

                           Kõik lennuettevõtjad, kelle on sertinud regulatiivse järelevalve eest vastutavad Sudaani ametiasutused, sealhulgas:

                           Sudaani Vabariik

                           ALFA AIRLINES SD

                        54

                        AAJ

                        Sudaani Vabariik

                           BADR AIRLINES

                        35

                        BDR

                        Sudaani Vabariik

                           BLUE BIRD AVIATION

                        11

                        BLB

                        Sudaani Vabariik

                           ELDINDER AVIATION

                        8

                        DND

                        Sudaani Vabariik

                           GREEN FLAG AVIATION

                        17

                        Teadmata

                        Sudaani Vabariik

                           HELEJETIC AIR

                        57

                        HJT

                        Sudaani Vabariik

                           KATA AIR TRANSPORT

                        9

                        KTV

                        Sudaani Vabariik

                           KUSH AVIATION CO.

                        60

                        KUH

                        Sudaani Vabariik

                           NOVA AIRWAYS

                        46

                        NOV

                        Sudaani Vabariik

                           SUDAN AIRWAYS CO.

                        1

                        SUD

                        Sudaani Vabariik

                           SUN AIR

                        51

                        SNR

                        Sudaani Vabariik

                           TARCO AIR

                        56

                        TRQ

                        Sudaani Vabariik

                  “

         (1)  A lisas loetletud lennuettevõtjatel võib lubada kasutada liiklusõigusi juhul, kui kasutatakse õhusõidukit, mis on renditud koos meeskonna, kindlustuse ja õhusõiduki kasutamiseks vajalike teenustega (wet-lease) lennuettevõtjalt, kelle suhtes ei kohaldata tegevuskeeldu, tingimusel et täidetakse asjakohaseid ohutusnõudeid.

      II LISA
      „
            B LISA

               NIMEKIRI LENNUETTEVÕTJATEST, KELLE SUHTES KOHALDATAKSE LIIDU PIIRES TEGEVUSPIIRANGUID
                (1)

                        Lennuettevõtja juriidilise isiku nimi, mis on esitatud lennuettevõtja sertifikaadis (ja ärinimi, kui see on erinev)

                        Lennuettevõtja sertifikaadi (AOC) number

                        ICAO kolmetäheline kood

                        Lennuettevõtja päritoluriik

                        Õhusõiduki liik, mille suhtes kohaldatakse piirangut

                        Piiranguga õhusõiduki registritunnus(ed) ja, kui see on kättesaadav, seerianumber/seerianumbrid

                        Õhusõiduki registreerinud riik

                           TAAG ANGOLA AIRLINES

                        001

                        DTA

                        Angola Vabariik

                        Kõik õhusõidukid, v.a Boeing B737-700, Boeing B777-200, Boeing B777-300 ja Boeing B777-300ER tüüpi õhusõidukid.

                        Kõik õhusõidukid, v.a Boeing B737-700 tüüpi õhusõidukite parki kuuluvad õhusõidukid, nagu on märgitud lennuettevõtja sertifikaadis; Boeing B777-200 tüüpi õhusõidukite parki kuuluvad õhusõidukid, nagu on märgitud lennuettevõtja sertifikaadis; Boeing B777-300 tüüpi õhusõidukite parki kuuluvad õhusõidukid, nagu on märgitud lennuettevõtja sertifikaadis ja Boeing B777-300ER tüüpi õhusõidukite parki kuuluvad õhusõidukid, nagu on märgitud lennuettevõtja sertifikaadis.

                        Angola Vabariik

                           AIR SERVICE COMORES

                        06–819/TA-15/DGACM

                        KMD

                        Komoorid

                        Kõik õhusõidukid, v.a LET 410 UVP.

                        Kõik õhusõidukid, v.a D6-CAM (851336).

                        Komoorid

                           AFRIJET BUSINESS SERVICE
                            (2)

                        002/MTAC/ANAC-G/DSA

                        ABS

                        Gaboni Vabariik

                        Kõik õhusõidukid, v.a kaks Falcon 50 tüüpi õhusõidukit; kaks Falcon 900 tüüpi õhusõidukit.

                        Kõik õhusõidukid, v.a TR-LGV; TR-LGY; TR-AFJ; TR-AFR.

                        Gaboni Vabariik

                           NOUVELLE AIR AFFAIRES GABON (SN2AG)

                        003/MTAC/ANAC-G/DSA

                        NVS

                        Gaboni Vabariik

                        Kõik õhusõidukid, v.a üks Challenger CL-601 tüüpi õhusõiduk, üks HS-125–800 tüüpi õhusõiduk.

                        Kõik õhusõidukid, v.a TR-AAG, ZS-AFG.

                        Gaboni Vabariik; Lõuna-Aafrika Vabariik

                           IRAN AIR

                        FS100

                        IRA

                        Iraani Islamivabariik

                        Kõik Fokker F100 ja Boeing B747 tüüpi õhusõidukid.

                        Fokker F100 tüüpi õhusõidukid, nagu on märgitud lennuettevõtja sertifikaadis; Boeing B747 tüüpi õhusõidukid, nagu on märgitud lennuettevõtja sertifikaadis.

                        Iraani Islamivabariik

                           AIR KORYO

                        GAC-AOC/KOR-01

                        KOR

                        Korea Rahvademokraatlik Vabariik

                        Kõik õhusõidukid, v.a kaks TU-204 tüüpi õhusõidukit.

                        Kõik õhusõidukid, v.a P-632, P-633.

                        Korea Rahvademokraatlik Vabariik

                  “

         (1)  B lisas loetletud lennuettevõtjatel võib lubada kasutada liiklusõigusi juhul, kui kasutatakse õhusõidukit, mis on renditud koos meeskonna, kindlustuse ja õhusõiduki kasutamiseks vajalike teenustega (wet-lease) lennuettevõtjalt, kelle suhtes ei kohaldata tegevuskeeldu, tingimusel et täidetakse asjakohaseid ohutusnõudeid.

         (2)  Lennuettevõtjal Afrijet lubatakse kasutada ainult konkreetseid õhusõidukeid, mida on nimetatud seoses tema praeguse lennutegevuse ulatusega liidus.


title: Komisjoni rakendusmäärus (EL) 2017/2216, 1. detsember 2017, millega kantakse garanteeritud traditsiooniliste toodete registrisse teatavad nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ (GTT) ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ (GTT)

text:
               2.12.2017

               ET

               Euroopa Liidu Teataja

               L 318/21

         KOMISJONI RAKENDUSMÄÄRUS (EL) 2017/2216,
   1. detsember 2017,
   millega kantakse garanteeritud traditsiooniliste toodete registrisse teatavad nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ (GTT) ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ (GTT)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artiklit 26 ja artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artiklile 26 esitas Belgia nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“, et need registreeritaks määruse (EL) nr 1151/2012 artiklis 22 sätestatud garanteeritud traditsiooniliste toodete registris koos nimetuse reserveerimisega.

               (2)

               Nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ olid eelnevalt registreeritud (2) nõukogu määruse (EÜ) nr 2082/92 (3) artikli 13 lõike 1 kohaselt eripärasertifikaatidena, seejärel asendati need nõukogu määrusega (EÜ) nr 509/2006 (4) ning anti kaitse vastavalt kõnealuse määruse artikli 13 lõikele 1 garanteeritud traditsioonilise tootena ilma nimetuse reserveerimiseta.

               (3)

               Komisjon vaatas läbi esitatud nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“, mis seejärel avaldati Euroopa Liidu Teatajas
                   (5).

               (4)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks seega nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ kanda registrisse koos nimetuse reserveerimisega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetused „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ (GTT) ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ (GTT) kantakse registrisse koos nimetuse reserveerimisega.
   Toodete „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ (GTT) ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ (GTT) tootespetsifikaate käsitatakse garanteeritud traditsiooniliste toodete „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic / Oude Kriek, Oude Kriekenlambiek, Oude Frambozenlambiek, Oude Fruit-lambiek“ (GTT) ja „Vieille Gueuze, Vieille Gueuze-Lambic, Vieux Lambic / Oude Geuze, Oude Geuze-Lambiek, Oude Lambiek“ spetsifikaatidena, millele on osutatud määruse (EL) nr 1151/2012 artiklis 19, koos nimetuse reserveerimisega.
   Esimeses lõigus osutatud nimetused määratletakse komisjoni rakendusmääruse (EL) nr 668/2014 (6) XI lisas esitatud klassi 2.22 kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2017

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 1.

      (2)  Komisjoni 20. novembri 1997. aasta määrus (EÜ) nr 2301/97 teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse (EÜT L 319, 21.11.1997, lk 8).

      (3)  Nõukogu 14. juuli 1992. aasta määrus (EÜ) nr 2082/92 põllumajandustoodete ja toiduainete eripärasertifikaatide kohta (EÜT L 208, 24.7.1992, lk 9).

      (4)  Nõukogu 20. märtsi 2006. aasta määrus (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta (ELT L 93, 31.3.2006, lk 1). Määrus on tunnistatud kehtetuks ja asendatud määrusega (EL) nr 1151/2012.

      (5)  ELT C 174, 14.5.2016, lk 24.

      (6)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).